เอกสารหมายเลข.........................

**ระเบียบวาระที่ .......เรื่องโครงการทำความดีด้วยหัวใจ ลดภัยสิ่งแวดล้อม : มาตรการลด และคัดแยกขยะมูลฝอย**

 **ในหน่วยงานภาครัฐ จังหวัดอ่างทอง ปีงบประมาณ พ.ศ. 2562**

ตามที่จังหวัดอ่างทองได้มีคำสั่งที่ 4098/2561 ลงวันที่ 20 ธันวาคม 2561 แต่งตั้งคณะทำงานปฏิบัติการลด และคัดแยกขยะมูลฝอยในหน่วยงานภาครัฐ จังหวัดอ่างทอง โครงการทำความดีด้วยหัวใจ ลดภัยสิ่งแวดล้อม และได้มีการประชุมคณะทำงานปฏิบัติการลด และคัดแยกขยะมูลฝอยในหน่วยงานภาครัฐ จังหวัดอ่างทอง และเจ้าหน้าที่หน่วยงานที่มีที่ตั้งอยู่ในพื้นที่ศาลากลางจังหวัดอ่างทอง เพื่อชี้แจงความเป็นมาของโครงการทำความดีด้วยหัวใจ ลดภัยสิ่งแวดล้อม แนวทางในการดำเนินการ ตลอดจนรายละเอียดตัวชี้วัดและหลักเกณฑ์การประเมินประสิทธิภาพของหัวหน้าหน่วยราชการ เมื่อวันพุธที่ 26 ธันวาคม 2561 เวลา 10.00 น. ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง ไปแล้ว นั้น

เพื่อให้การดำเนินงานลด คัดแยกขยะมูลฝอยในหน่วยงานภาครัฐ บรรลุวัตถุประสงค์และเป้าหมายตามที่กำหนดอย่างมีประสิทธิภาพและประสิทธิผล จึงได้จัดให้มีการลงนามความร่วมมือ (MOU) และประชุมเชิงปฏิบัติการลด และคัดแยกขยะมูลฝอยในหน่วยงานภาครัฐที่มีที่ตั้งในพื้นที่ศาลากลางจังหวัดอ่างทอง รวม 26 หน่วยงาน ในวันอังคารที่ 5 กุมภาพันธ์ 2562 เวลา 09.00 – 16.30 น. ณ ห้องประชุม 111 ปี เมืองอ่างทอง ชั้น 2 ศาลากลางจังหวัดอ่างทอง (หลังเก่า) จึงขอเชิญท่านและเจ้าหน้าที่ที่เกี่ยวข้อง รวมจำนวน 3 คน ร่วมลงนามความร่วมมือ (MOU) และประชุมเชิงปฏิบัติการลด และ คัดแยกขยะมูลฝอยในหน่วยงานภาครัฐ ในวัน เวลา และสถานที่ดังกล่าว ทั้งนี้ ท่านผู้ว่าราชการจังหวัดอ่างทอง ให้เกียรติเป็นประธานในพิธีลงนามความร่วมมือ และเปิดการประชุม

จึงเรียนที่ประชุมเพื่อโปรดทราบ และร่วมลงนามความร่วมมือ (MOU) และร่วมประชุมดังกล่าว

\*\*\*\*\*\*\*\*\*\*\*\*\*\*\*\*